**Klaipėdos miesto nekilnojamojo kultūros paveldo vertinimo tarybos 2020-01-31 posėdžio nutarimai**

2020 m. sausio 31 d. Klaipėdos miesto nekilnojamojo kultūros paveldo vertinimo tarybos posėdyje nutarta (protokolo Nr. ADM-50):

1. Siūloma suteikti teisinę apsaugą pastatui **Tiltų g. 3**, Klaipėda, įrašant į kultūros vertybių registrą kaip vietinio reikšmingumo lygmens pastatą, nustatant archeologinį ir architektūrinį vertingųjų savybių pobūdį. Pritarti siūlomoms vertingosioms savybėms ir apibrėžtų teritorijos ribų planui.

2. Nesiūloma suteikti teisinę apsaugą pastatui **Beržų g. 9**, Klaipėda. Siūloma Klaipėdos miesto istorinės dalies vertingųjų savybių apraše pastatą vertinti kaip kultūros paveldo vietovės urbanistinės struktūros statinį. Pritarti siūlomoms rekomendacijoms.

3. Siūloma patikslinti pastato **Žvejų g. 9** vertingąsias savybes.

4. Nesiūloma suteikti teisinę apsaugą pastatui **Skerdėjų g. 6**, Klaipėda. Siūloma Klaipėdos miesto istorinės dalies vertingųjų savybių apraše pastatą vertinti kaip kultūros paveldo vietovės kitą statinį. Rekomenduojama vykdant statybos darbus Skerdėjų g. 2,6,8 sklypų teritorijoje išsiaiškinti visos po žeme esančios struktūros dydį. Ritualinės pirties struktūrų liekanas, tame tarpe ir pirminių pamatų, išorinių mūro sienų išlikusius fragmentus atidengti pilnai, viską užfiksuoti ir, esant galimybei, eksponuoti architektūros elementus ar jų fragmentus interjere.